钦定古今图书集成/方舆汇编/边裔典/第057卷 > 中宗嗣圣十四年〈即太后万岁通天二年〉四月安国献两头犬按唐书本纪列传俱不载按册府元龟云云==元宗开元七年三月安国遣使献方物。== > 后汉
## 钦定古今图书集成/方舆汇编/边裔典/第057卷 > 中宗嗣圣十四年〈即太后万岁通天二年〉四月安国献两头犬按唐书本纪列传俱不载按册府元龟云云==元宗开元七年三月安国遣使献方物。== > 后汉

### 世祖建武十四年莎车始复遣使贡献

按：《后汉书世祖本纪》：“建武十四年，莎车国遣使贡献。”

按《西域传》：“莎车国西经蒲犁无雷，至大月氏东去。”

洛阳万九百五十里。匈奴单于因王莽之乱，略有西
域，唯莎车王延最强，不肯附属。元帝时，尝为侍子，长
于京师，慕乐中国，亦复参其典法。常敕诸子，“当世奉
汉家，不可负也。”天凤五年，延死，谥忠武王，子康代立。
光武初，康率傍国拒匈奴，拥卫故都护吏士妻子千
馀口，檄书河西，问中国动静，自陈思慕汉家。建武五
年，河西大将军窦融承制立康为汉，莎车建功怀德
王、西域大都尉，五十五国皆属焉。九年，康死，谥宣成
王。弟贤代立，攻破拘弥、西夜国，皆杀其王，而立其兄
康两子为拘弥、西夜王。十四年，贤与鄯善王安并遣
使诣阙贡献，于是西域始通，葱岭以东诸国属贤。
建武十七年，莎车复遣使入献，赐都护印绶；已复夺
之，更赐大将军印绶。

按《后汉书世祖本纪》：建武十七年，是岁莎车遣使贡
献。按《西域传》：十七年，贤复遣使奉献，请都护。天子
以问大司空窦融，以为贤父子兄弟相约事汉，款诚
又至，宜加号位，以镇安之。帝乃因其使，赐贤西域都
护印绶及车旗、黄金锦绣。炖煌太守裴遵上言，“夷狄
不可假以大权，又令诸国失望。”诏书收还都护印绶，
更赐贤以“汉大将军”印绶；其使不肯易，遵，迫夺之。贤
由是始恨，而犹诈称“大都护”，移书诸国，诸国悉服属
焉，号贤为“单于。”贤浸以骄横，重求赋税，数攻龟兹诸
国，诸国愁惧。

“建武二十二年，莎车王贤始叛汉，而攻灭西域诸国”
按《后汉书世祖本纪》不载按《西域传》：二十一年“冬，
车师前王鄯善、焉耆等十八国俱遣子入侍，献其珍
宝。及得见皆流涕稽首，愿得都护。天子以中国初定北边未服，皆还其侍子，厚赏赐之。是时贤自负兵强，
欲并兼西域，攻系益甚。诸国闻都护不出而侍子皆
还。”大忧恐，乃与炖煌太守檄愿留侍子以示莎车，言
侍子见留，都护寻出，冀且息其兵。裴遵以状闻，天子
许之。二十二年，贤知都护不至，遂遗鄯善王安书，令
绝通汉道。安不纳而杀其使。贤大怒，发兵攻鄯善。安
迎战，兵败，亡入山中，贤杀略千馀人而去。其冬，贤复
攻杀龟兹王，遂兼其国。鄯善、焉耆诸国侍子久留炖
煌，愁思皆亡归。鄯善王，上书愿复遣子入侍，更请都
护。都护不出，诚迫于匈奴。天子报曰：“今使者大兵未
能得出，如诸国力不从心，东西南北自在也。”于是鄯
善、车师复附匈奴，而贤益横。妫塞王自以国远，遂杀
贤使者。贤击灭之，立其国贵人驷鞬为妫塞王。贤又
自立其子则罗为龟兹王。贤以则罗年少，乃分龟兹
为乌垒国，徙驷鞬为乌垒王，又更以贵人为妫塞王。
数岁，龟兹国人共杀则罗、驷鞬而遣使匈奴，更请立
王。匈奴立龟兹贵人身毒为龟兹王，龟兹由是属匈
奴。贤以大宛贡税减少，自将诸国兵数万人攻大宛，
大宛王延留迎降，贤因将还国，徙拘弥王桥塞提为
大宛王，而康居数攻之，桥塞提在国岁馀，亡归，贤复
以为《拘弥王》，而遣延留还大宛，使贡献如常。贤又徙
于寘王俞林为骊归王，立其弟位侍为于寘王。岁馀，
贤疑诸国欲畔，召位侍及拘弥、姑墨子合王尽杀之，
不复置王，但遣将镇守其国。位侍子戎，亡降汉，封为
“守节侯。”

### 明帝永平四年于寘王广德灭莎车杀其王贤

按《后汉书明帝本纪》，不载。按《西域传》，莎车将君得
在于寘，暴虐，百姓患之。永平三年，其大人都末出城，
见野豕，欲射之。豕乃言曰：“无射我，我乃为汝杀君得。”
都末因此即与兄弟共杀君得。而大人休莫霸复与
汉人韩融等杀都末兄弟，自立为于阗王。复与拘弥
国人攻杀莎车将在皮山者，引兵归。于是贤遣其太
子、国相将诸国兵二万人击休莫霸，霸迎与战，莎车
兵败走，杀万馀人。贤复发诸国数万人自将击休莫
霸，霸复破之，斩杀过半，贤脱身走归国。休莫霸进围
莎车，中流矢死，兵乃退。于寘国相苏榆勒等共立休
莫霸兄子广德为王。匈奴与龟兹诸国共攻莎车，不
能下。广德承莎车之敝，使弟辅国侯仁将兵攻贤。贤
连被兵革，乃遣使与广德和。先是广德父拘在莎车
数岁，于是贤归其父而以女妻之，结为昆弟，广德引
兵去。明年，莎车相且运等患贤骄暴，密谋反城降于
寘。于寘王广德乃将诸国兵三万人攻莎车。贤城守，
使使谓广德曰：“我还汝父与汝妇，汝来击我何为？”广
德曰：“王，我妇父也，久不相见，愿各从两人会城外结
盟。”贤以问且运，且运曰：“广德女婿至亲，宜出见之。”贤
乃轻出，广德遂执贤。而《且运》等因内于寘兵，虏贤妻
子而并其国。锁贤将归，岁馀杀之。

### 章帝章和元年西域长史班超击莎车大破之

按《后汉书章帝本纪》云云。按《西域传》，“匈奴闻广德
灭莎车，遣五将发焉耆、尉黎、龟兹十五国兵三万馀
人围于寘。广德乞降，以其太子为质，约岁给罽絮。冬，
匈奴复遣兵将贤质子不居征，立为莎车王。广德又
攻杀之，更立其弟齐黎为莎车王。元和三年，时长史
班超发诸国兵击莎车，大破之，由是遂降汉。”按《班
超传》，莎车以为汉兵不出，遂降于龟兹。八年，拜超为
将兵长史，假鼓吹幢麾，以徐干为军司马。明年，复遣
假司马和恭等四人将兵八百诣超，超因发疏勒、于
寘兵击莎车，莎车阴通使疏勒王忠，啖以重利，忠遂
反从之。后三年，忠遣使诈降于超，超内知其奸而外
伪许之。忠大喜，即从轻骑诣超，超密勒兵待之，为供
张设乐，酒行，乃叱吏缚忠斩之，因击破其众，杀七百
馀人，南道于是遂通。明年，超发于寘诸国兵二万五
千人，复击莎车，而龟兹王遣左将军发温宿、姑墨、尉
头合五万人救之。超召将校及于寘王议曰：“今兵少，
不敌其计，莫若各散去于寘。从是而东，长史亦于此
西归。可须夜鼓声而发，阴”缓所得生口。龟兹闻之大
喜，自以万骑于西界遮超温宿王将八千骑于东界
徼于寘。超知二虏已出，密召诸部勒兵，鸡鸣驰赴莎
车营。胡大惊乱，奔走。追斩五千馀级，大获其马畜财
物，莎车遂降，龟兹等因各退散，自是威震西域。

### 顺帝永建五年春正月莎车王奉使贡献

按：《后汉书顺帝本纪》云云。